13 Mu mwaka wa 23 wa Yehoashe+ mwanā Ahazia+ mulopwe wa Yuda, Yehoahaze mwanā Yehu+ wabikala pa Isalela mu Samadia, wabikele myaka 17.2 Wadi ulonga nyeke bibi ku meso a Yehova, kadi waūminine’nka mu bubi bwa Yeloboame mwanā Nebata bwaalubije Isalela.+ Kasāsukile’kopo.3 Penepa bulobo bwa Yehova+ bwaakila Isalela bininge,+ webapāna mu kuboko kwa Hazaele+ mulopwe wa Shidea ne mu kuboko kwa Bene-Hadada+ mwanā Hazaele mu mafuku abo onso.4 Mwenda mafuku Yehoahaze wazenza* Yehova, Yehova nandi wamwivwana, mwanda wamwene malwa obadi bamwesha Isalela+ kudi mulopwe wa Shidea.5 Penepo Yehova waletela Isalela umpandiji+ wa kwibanyongolola mu lukono lwa Shidea, ebiya bene Isalela babwanya kushikata mu mobo abo na dibajinji.*6 (Inoko, kebafundukilepo ku bubi bwa njibo ya Yeloboame bwaalubije Isalela.+ Baendelele mu buno bubi,* kadi kipanda kikola*+ kyadi kimene nyeke mu Samadia.)7 Yehoahaze washele’tu na kibumbo kya divita kya bakandanga pa tubalwe 50, ne makalo 10, ne basola ba lwa nshi 10 000, mwanda mulopwe wa Shidea webonakenye,+ webatyampakanya pamo bwa luvumbi mu kitatyi kya kupūla bidibwa.+8 Myanda mikwabo ya mānga ya Yehoahaze, byonso byaalongele ne bukomokomo bwandi, mwene i milembwe mu mukanda wa mānga ya bitatyi bya balopwe ba Isalela?9 Kupwa Yehoahaze walādikwa mwanda wa kukōkolokwa na bakulutuba bandi, bamujīka mu Samadia;+ ebiya wandi mwana Yehoashe wabikala pa kyandi kyaba.10 Mu mwaka wa 37 wa Yehoashe mulopwe wa Yuda, Yehoashe+ mwanā Yehoahaze wabikala pa Isalela mu Samadia, wabikele myaka 16.11 Wadi ulonga nyeke bibi ku meso a Yehova, kafundukilepo ku bubi bonso bwa Yeloboame mwanā Nebata bwaalubije Isalela.+ Waendelele* mu buno bubi.12 Myanda mikwabo ya mānga ya Yehoashe, byonso byaalongele ne bukomokomo bwandi ne mwaalwidile na Amazia mulopwe wa Yuda,+ mwene i milembwe mu mukanda wa mānga ya bitatyi bya balopwe ba Isalela?13 Kupwa Yehoashe walādikwa mwanda wa kukōkolokwa na bakulutuba bandi, ebiya Yeloboame*+ washikata pa lupona lwandi. Yehoashe wajīkilwe mu Samadia na balopwe ba Isalela.+14 Ino kitatyi kyabelele Edisha+ misongo mine yaafwile mwenda mafuku, Yehoashe mulopwe wa Isalela watūkila kwadi kamudila’mba: “A tata, a tata! Dikalo dya Isalela ne bakandanga pa tubalwe bandi!”+15 Penepo Edisha wamunena’mba: “Sela buta bwa miketo ne miketo.” Nandi wasela buta bwa miketo ne miketo.16 Kupwa wanena mulopwe wa Isalela amba: “Tūla kuboko kobe pa buta bwa miketo.” Nandi watūla’po kuboko, penepa Edisha watūla makasa andi pa makasa a mulopwe.17 Ebiya wamunena’mba: “Shitula dididisha dya kutunduka.” Penepa nandi wedishitula. Edisha wanena’mba: “Sobola!” Nandi wasobola. Kupwa wanena’mba: “Muketo wa Yehova wa bushindañani,* muketo wa kushinda* Shidea! Usa kunekenya* Shidea ku Afeke+ enka ne byomutukija fututu.”18 Wanena monka’mba: “Yata miketo,” nandi weiyata. Kupwa wanena mulopwe wa Isalela amba: “Kupila pa nshi.” Nandi wakupila pa nshi misunsa isatu waleka’byo.19 Ponkapo muntu wa Leza wa bine wamufītyilwa mutyima kanena’mba: “Wadi ufwaninwe kukupila pa nshi misunsa itano nansha isamba! Nabya wadi wa kunekenya Shidea enka ne byomutukija fututu, ino pano usa kunekenya Shidea misunsa isatu kete.”+20 Kupwa papo Edisha wafwa wajīkwa. Kwadi bibumbo bya bañonaona+ bya bene Moabu byadi bitwela mu ntanda ku ngalwilo kwa mwaka.*21 Bantu bamo pobadi bajīka muntu, bamona kibumbo kya bañonaona, ponkapo bamwela bukidibukidi mu kibundu mwadi mujīkilwe Edisha banyema. Muntu’wa pa kutenga bikupa bya Edisha, waikala monka mūmi,+ waimana na maulu andi.22 Ino Hazaele+ mulopwe wa Shidea wadi umwesha Isalela+ malwa mafuku onso a Yehoahaze.23 Ino Yehova webatōkelwa mutyima ne kwibafwila lusa,+ webata mutyima pa mwanda wa kipwano kyaāsambile na Abalahama,+ Izake+ ne Yakoba.+ Kadipo usaka kwibonakanya, kadi kebafundwilepo ku meso andi kufika ne dyalelo.24 Hazaele mulopwe wa Shidea pa kufwa, wandi mwana Bene-Hadada wabikala pa kyandi kyaba.25 Penepa Yehoashe mwanā Yehoahaze wayata monka bibundi kudi Bene-Hadada mwanā Hazaele byaaselele shandi Yehoahaze mu divita. Yehoashe wamunekenya*+ misunsa isatu, penepa wajokeja bibundi bya Isalela.
bem_Latn